Metsatöll

Metsatöll on Eesti heavy ja folk metal'i ansambel. Paljude nende laulude sõnad on inspireeritud eestlaste muistsest vabadusvõitlusest. Ansambli nimi on vana eufemism sõnast "hunt" ning hulk Metsatöllu laule on tihedalt seotud hundi kujuga. Metsatöll alustas tegevust 1999. aasta 24. veebruaril kolmeliikmelisena (Markus – vokaal, kitarr, Factor – trummid, Andrus – bass) ning toona esitati eepilisi heavy metal'i lugusid mõningate mõjutustega Eesti folkloorist. Samal aastal ilmus ka nende debüütalbum "Terast, mis hangund me hinge". 1999. aasta lõpus ühines ansambliga Lauri Õunapuu ehk Varulven, kes seni oli aeg-ajalt ansambliga koostööd teinud ja nende tegemisi jälginud. Varulven oli iseseisvalt õppinud mitmeid eesti rahvapille ning koos teiste bändiliikmetega leiti, et metal ja Eesti folkmuusika sobivad ideaalselt kokku. Nii ongi Metsatöllu muusika üha enam läbi põimunud Eesti regilaulust ja rahvaviisidest. 2001. aastal lahkus senine bassimängija Andrus, kes leidis, et ansambliga kaasnev koormus oli liiga suur ning otsustas selle asemel hakata tegelema sooloprojektidega. Paar kuud hiljem leiti uus bassimängija – Raivo Piirsalu ehk KuriRaivo. 2002. aastal avaldas Metsatöll singli "Hundi loomine" ning sellele tehti ka video (režissöör Liina Paakspuu). "Hundi loomine" leidis erakordselt positiivset vastukaja kohalikus meedias ning palju hakati rääkima eestlusest, inglise keele mõjudest ja folkloorist. 2004. aasta algul pühendus senine trummar Factor teadusele ja ansamblis tuli tema asemele Atso. Sama aasta lõpus ilmus album "Hiiekoda", mille võtsid positiivselt vastu nii metal-muusikat kuulavad inimesed kui ka teised. 2005. aastal andis Metsatöll välja uuenduse albumist "Terast, mis hangund me hinge" pealkirjaga "Terast, mis hangund me hinge 10218". Seekordsel albumil kasutati tunduvalt rohkem rahvapille ning see tehti ka professionaalsemal tasemel. 2008. aastal sõlmis Metsatöll lepingu Soome plaadifirmaga Spinefarm Records. Samal aastal ilmus bändi neljas album "Iivakivi". 2010. aastal ilmus viies album "Äio", mis oli esimene Spinefarms Recordsi kaubamärgi alt tulnud Metsatöllu üllitis. Lood salvestati koos Eesti Rahvusmeeskooriga (RAM). Teleseriaalis "Tuulepealne maa" kasutati tunnusmuusikana laulu "Oma laulu ei leia ma üles". 1. ja 2. märtsil 2013 tähistas Metsatöll oma 14. aastapäeva festivaliga HuntFest, mis toimus klubis Rock Cafe. 2017. aastal lõpetati koostöö trummar Marko Atsoga. Samal aastal võeti uueks trummariks Tõnis Noevere. Lauri Õunapuu – torupill, laul, kitarr, kandled, viled, muud rahvapillid Raivo Piirsalu – basskitarr, laul Markus Teeäär – laul, kitarr Tõnis Noevere – trummid Silver Rattasepp Andrus Tins Marko Atso 1999 "Terast mis hangund me hinge" (album) 2004 "Hiiekoda" (album) 2005 "Mahtra sõda" (koos ansambliga Tsõdsõpujaleelo) (CD) 2005 "Terast mis hangund me hinge 10218" (album) 2006 "Lahinguväljal näeme, raisk!" (CD/DVD) 2006 "Raua needmine" (koos Eesti Rahvusmeeskooriga) (CD/DVD) 2008 "Iivakivi" (CD) 2010 "Äio" (CD) 2011 "Ulg" (CD) 2012 "Tuska" (CD/DVD) 2014 "Karjajuht" 2015 "Pummelung" (EP) 2016 "Vana jutuvestja laulud" (kogumik) 2019 "Katk kutsariks" 2002 "Hundi loomine" 2004 "Ussisõnad" (netisingel) 2006 "Sutekskäija" 2011 "Kivine maa" 2013 "Lööme mesti" 2014 "Tõrrede kõhtudes" 2016 "Vimm" 2019 "Toona" 2019 "Katk kutsariks" 2021 "Hõim" 2021 "Tarede vaikuses" 2021 "Mees, kes teadis ussisõnu" 2014 Eesti Kultuurkapitali helikunsti sihtkapitali aastapreemia (rokkmuusika järjepidev ja omanäoline edendamine) http://www.ohtuleht.ee/314322 Metsatöll tähistas sünnipäeva suurejoonelise festivaliga, GoodNews, 20. veebruar 2013 Ansambel Metsatöll lõpetas koostöö Marko Atsoga, MuusikaPlaneet, 7. detsember 2017 Metsatöllu uus trummar Tõnis Noevere: olin üllatunud, et just mind välja valiti, Õhtuleht, 29. detsember 2017 Ansambli koduleht Metsatöll veebilehel metalstorm.ee Metsatöll Encyclopedia Metallumi veebilehel Metsatöll andmebaasis MusicBrainz (inglise keeles) Gilleke Kopamees, "Saaremaa vill läheb Inglise publiku ette Metsatölli saatel", Meie Maa, 28. juuni 2008 Suveintervjuu! Metsatöll: hundiraevu jagub Eestis igale poole, Eesti Päevaleht, 17. juuli 2008. Mart Niineste, Soome sepp tegi tölludele soliidse plaadi, Eesti Päevaleht, 6. märts 2010 Metsatöll Vikerraadio saates "Eesti lugu"